Totsiens 2017, hallo 2018! – Anker van Hoop
Gepubliseer op Desember 22, 2017 Februarie 9, 2018 deur Letitia Pienewald
My hart is vol. Vol dankbaarheid oor ‘n mooi, tough-met-tye maar God-is-groter jaar. 2017 wuif ons amper koebaai en 2018 wink blink.
Ek wil uit my hart uit vir elkeen van julle wat hierdie bediening ondersteun so baie dankie sê. Dankie vir die saam-lees, diep in-drink & geestelike groei wat ons hierdie jaar saam kon meemaak.
Dis vir my so lekker om julle hier te hê en ek sien uit na groot wonderlike dinge in die nuwe jaar.
Ek wil hê julle moet weet … ek is in my hart committed, so commited en vasberade – deur God se genade! – om Sy plan met die blog te deurloop. Ek weet die beste kom nog, ons het dit nog nie gesien. Met ons God is dit altyd so 🙂 yay!
Dankie dat ek ‘n oomblikkie kon neem, om dankie te sê … aan jou liewe leser, aan ons grote God. Kom ons hou vas, kom ons hou aan om Hom te soek, om die mooi van hierdie lewe saam met Hom te ervaar, om nie ophou te glo, om aan te hou opstaan wanneer ons val, om nooit so lank terug te kyk dat ons die mooi van vandag en môre verloor.
Onthou boetie/sussie, jy is gemaak vir meer! Meer as net die alledaagse, meer as net bestaan. Mag julle elkeen se voetstappe in die nuwe jaar God se droom vir julle lewens dieper ontdek. Ek bid die Here se rykste seën oor julle elkeen.
Mag julle hierdie nuwe jaar tegemoetgaan met ‘n fees en groot verwagting in julle harte. Ons Koning is op die Troon! Saam met Hom kan ons hierdie lewe in oorwinning aanpak want dié waarheid bly altyd staan … geen niks kan Hom onttroon en Sy liefde, beloftes en getrouheid is ‘n vaste sekerheid in dae wat glad nie stabiel is!
Weet asseblief, elkeen van julle waardeer ek diep. Dis so, so lekker om julle deel van die Anker van Hoop familie te hê.
Posted in Liefde so grootTagged dankbaar,dankie,God+is+groot
Previous Article Selfhaat help niks
Next Article Skaamte se dood
Argiewe Kies Maand September 2019 Augustus 2019 Julie 2019 Mei 2019 April 2019 Maart 2019 Februarie 2019 Julie 2018 Mei 2018 April 2018 Maart 2018 Februarie 2018 Januarie 2018 Desember 2017 November 2017 Oktober 2017 September 2017 Augustus 2017 Julie 2017 Junie 2017 Mei 2017 April 2017 Maart 2017 Januarie 2017 Desember 2016 November 2016 Oktober 2016 September 2016 Augustus 2016 Julie 2016 Junie 2016 Mei 2016 April 2016 Maart 2016 Februarie 2016 Januarie 2016 Desember 2015 November 2015 Oktober 2015 September 2015 Augustus 2015 Julie 2015 Junie 2015 Mei 2015 April 2015 Maart 2015 Februarie 2015 Januarie 2015 Desember 2014 November 2014 September 2014 Augustus 2014 Julie 2014 Junie 2014 Mei 2014 April 2014 Maart 2014 Februarie 2014 Januarie 2014 Desember 2013 November 2013 Oktober 2013 Augustus 2013